COGITATA ET VISA. 123 



visum est ei, neque in Graecorum, neque in novorum 

 hominum placitis, neque in Alchimiae aut Naturalis 

 Magiae traditionibus aliquid inveniri, quod ad opes hu- 

 manas majorem in modum augendas spectet. Itaque 

 haec omnia vel oblivioni devovenda esse, vel populari- 

 bus studiis permittenda, dum veri Scientiarum filii alio 

 cursum dirigant. 



Cogitavit et illud ; etiam de demon strati on um modis 

 videndum. Demonstrationes enim potentia quadam 

 Philosophiam esse : atque prout illae aut rectae aut 

 pravae sint, inde doctrinas perfectas aut imperfectas 

 sequi probabile esse. Comperit autem, Demonstrationes 

 quae in usu sunt, nee plenas nee fidas esse. Neque ta- 

 men sensibus derogandum, quod quidam fecerunt. Sen- 

 suum enim errores in singulis, ad summam Scientiarum 

 non multum facere ; quin et ab intellectu fidelius infor- 

 mato corrigi posse. Sed Intellectum ipsum Natura sola 

 fretum, sine arte et disciplina rebus imparem et mino- 

 rem, sine cunctatione pronuntiandum. Neque enim 

 aut ita capacem esse, ut omnigenam particularium 

 supellectilem ad informationem necessarian! recipiat et 

 disponat ; neque ita vacuum et purum, ut rerum imag- 

 ines veras et nativas, absque phantasia et tinctura, ad- 

 mittat. Quin certissimum esse, turn generaliter mentem 

 humanam instar speculi inaequalis esse, quse rerum 

 radios secundum proprise sectionis angulos, et non in 

 superficie plana suscipiat et reflectat : turn etiam cui- 

 que ex educatione, studiis, et natura sua, vim quandam 

 seductoriam et quasi dasmonem familiarem adesse, qui 

 mentem variis et vanis spectris ludat et turbet. Neque 

 propterea ad opinionem Acatalepsiae deveniendum. 

 Cuilibet enim manifestum esse, nulla manus constantia, 

 nee oculorum judicio maxime exquisite, lineam rectam 



